***S L U Ž B E N I G L A S N I K***

***OP Š T I N E B O S A N S K O G R A H O V O***

***Službeno glasilo***

|  |  |  |
| --- | --- | --- |
| **GODINA 2025.** | **BROJ: XI** | **BOSANSKO**  **GRAHOVO**  **25.06.2025. god** |

**AKTI OPŠTINSKOG NAČELNIKA**

Na osnovu člana 38. Statuta Opštine Bosansko Grahovo ("Službeni glasnik Opštine Bosansko Grahovo", broj 21/07), a u skladu sa članom 5. Uredbe o isplati pomoći radnicima od strane poslodavca V.broj:52/2025 godine od 04.02.2025. godine („Službene novine Federacije BiH“, broj 08/25 i 14/25) *d o n o s i*

O D L U K U

o

isplati pomoći uposlenicima Opštine Bosansko Grahovo

u skladu sa Uredbom o isplati pomoći radnicima od strane poslodavca V.broj:52/2025 godine od 04.02.2025. godine („Službene novine Federacije BiH“, broj 08/25 i 14/25) za mjesec maj 2025. godine

I

Iz Budžeta Opštine Bosansko Grahovo odobrava se isplata sredstava novčane pomoći u skladu sa finansijskim mogućnostima svim uposlenicima Jedinstvenog opštinskog organa uprave Opštine Bosansko Grahovo za mjesec maj 2025. godine uplatom na transakcione račune istih u ukupnom iznosu od 400 KM (četiristotine i 00/100 KM) najkasnije do 30.06.2025. godine.

II

Isplata sredstava iz člana I ove Odluke izvršiće se uposlenicima koji imaju zasnovan radni odnos u Opštini Bosansko Grahovo u skladu sa članom 2. stav (1) Uredbe o isplati pomoći radnicima od strane poslodavca V.broj:52/2025 godine od 04.02.2025. godine („Službene novine Federacije BiH“, broj 08/25 i 14/25) u daljem tekstu Uredba.

III

Pomoć iz člana 1. ove Odluke ne smatra se platom ili naknadom plate prema odredbama Zakona o radu.

IV

Zadužuje se Služba za privredu i finansije Jedinstvenog opštinskog organa uprave Opštine Bosansko Grahovo, da sa koda 611226-jubilarne nagrade za stabilnost u radu izvrši isplatu novčanih sredstava iz člana I ove Odluke i da do 07. u mjesecu za protekli mjesec u kojem je izvršena isplata pomoći dostavi nadležnoj Poreskoj ispostavi izvještaj o isplati pomoći u skladu sa članom 7. stav (1) Uredbe.

V

Ova Odluka stupa na snagu narednog dana od dana donošenja, a ima se objaviti i u „Službenom Glasniku Opštine Bosansko Grahovo“.

DOSTAVITI:

1. Služba za privredu i finansije
2. Za "Službeni glasnik Opštine Bosansko Grahovo"
3. a/a

OPŠTINSKI NAČELNIK Smiljka Radlović

Broj: 02-11-1-963/25

Dana: 25.06.2025.godine